ועדת החוקה, חוק ומשפט, כנסת 23, פרוטוקול מספר 176, 2021-01-06 10:00

יעקב אשר: בוקר טוב לכולם.

יעקב אשר: על סדר-היום: הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות)(תיקון מס' 22).

יעקב אשר: גברתי היועצת המשפטית, תזכירי לנו את התיקון.

יעקב אשר: תקריאי ותסבירי.

יעקב אשר: למיטב זכרוני, זה היה התיקון של רפואה משלימה ועוד כמה דברים קטנים.

יעקב אשר: למעשה, אנחנו מאשרים עכשיו אישור פורמלי כי אנחנו כנראה הולכים למשהו אחר, על פי ההחלטה, לפחות מאתמול, למרות שעדיין לא קיבלנו את התקנות החדשות, ולכן זה כרגע באמת דיון פורמלי לחלוטין.

אלי אבידר: אני רוצה לדבר על הסגר.

אלי אבידר: האם זה עדיין לא הגיע אלינו?

אלי אבידר: האם הם אישרו כבר אבל זה עדיין לא הגיע לוועדה?

אלי אבידר: האם זה העניין?

יעקב אשר: שאלת שאלה מצוינת.

יעקב אשר: נמצא לידינו מנהל הוועדה.

יעקב אשר: עד לרגע זה לא קיבלנו את ההחלטות, וזה אומר שההחלטות עדיין לא עברו.

יעקב אשר: בדרך כלל הממשלה מאשרת דברים, מנסחת אותם, ואז מאשרת אותם באופן פורמלי ומעבירה לנו.

יעקב אשר: כרגע התהליך הזה עוד לא קרה, ולכן זה לא על סדר-היום בכלל.

אלי אבידר: אם כך, זה מחר.

אלי אבידר: יש לנו דייט, בעזרת השם, מחר.

יעקב אשר: או מחר או ביום שישי לפני שבת – נראה.

יעקב אשר: גברתי היועצת המשפטית, בבקשה.

ניצן רוזנברג: תיקון 22 כולל כמה הקלות, שיכול להיות שיבוטלו בסמוך, אבל כרגע אנחנו עדיין לא יודעים בדיוק מה בכוונת הממשלה לסגור במסגרת ההגבלות שהיא תביא בסגר המצומצם.

ניצן רוזנברג: התיקון הזה כולל ארבעה עניינים: האחד הוא באמת לבקשת ועדת חוקה לפתוח את האפשרות לצאת בזמן הסגר ממקום המגורים לטיפול של רפואה משלימה.

ניצן רוזנברג: כמובן שזה כולל בתוך זה גם את האפשרות לפתוח מקום של רפואה משלימה וכל מיני הוראות להפעלת המקום.

ניצן רוזנברג: למשל, חייבים לתאם מראש את ההגעה, חיטוי, מסכה וכו'.

ניצן רוזנברג: בנוסף, מוסיפים כאן אפשרות לצאת ממקום המגורים בזמן הסגר לצורך השתתפות בפעילות או בתוכנית להפגת בדידות לאזרחים ותיקים, וזה רק לתוכנית כזו שהיא של המשרד לשוויון חברתי, של רשות מקומית או מי מטעמם.

ניצן רוזנברג: הדבר השלישי הוא האפשרות לצאת בזמן הסגר ממקום המגורים לצורך השתתפות בטקס דתי לציון בר מצווה או בת מצווה, וגם בטקס דתי דומה בדתות אחרות, וגם נושא בר המצווה ובת המצווה הוא לבקשת הוועדה.

יעקב אשר: זה היה ידידי, יושב-ראש הוועדה החלופי, הרב מלכיאלי, כמובן בתיאום.

ניצן רוזנברג: הדבר האחרון הוא נושא האפשרות לצאת מהבית לתפילה או לטקס דתי הנוגע לחג המולד, וכאן יש הרחבה של מתווה התפילות שהיה על הנוצרים הקתולים, כשהמועד שבו הם חוגגים את חג המולד הוא ה-24 לדצמבר.

ניצן רוזנברג: למעשה, הם מרחיבים את אותו מתווה של התפילות שהם עשו אז, כשבשטח פתוח זה עשרה מתפללים או עשרה משתתפים בטקס בקבוצה, ואפשר שיהיו עשר קבוצות כאלו.

ניצן רוזנברג: יש גם כללים למקרה שזה מבנה כשזה גם עשרה אנשים, ומספר הקבוצות שיכולות להיות בתוך המבנה זה כמספר הכניסות לאותו מבנה.

ניצן רוזנברג: מרחיבים את ההסדר הזה כך שהוא יחול גם היום, ה-6 בינואר, בשעה חמש עד מחר בשעה שמונה בערב.

ניצן רוזנברג: אני אקריא את התיקון, ואם יהיו שאלות אז אפשר מייד אחר כך: טיוטת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 22), התשפ"א–2020 בתוקף סמכותה לפי סעיפים 4, 6, 7, 8, 11, 12, 23, 24, 25 ו-27 לחוק סמכויות מיוחדות להתמודדות עם נגיף הקורונה החדש (הוראת שעה), התש"ף–2020, (להלן – החוק), ובאישור ועדת החוקה לפי סעיף 4(ד)(2) מתקינה הממשלה תקנות אלה: תקנה 2 - תקנה 2 היא התקנה של הסגר שאומרת שאסור לצאת מהבית, אלא אם כן לעניינים המפורטים בתקנה.

ניצן רוזנברג: מוסיפים פה (1): בפסקה (3) במקום "או טיפול סוציאלי חיוני" יבוא "טיפול סוציאלי חיוני או טיפול רפואה משלימה או השתתפות בפעילות או בתוכנית להפגת בדידות לאזרחים ותיקים של המשרד לשוויון חברתי, רשות מקומית או מי מטעמם" - שוב, זו האפשרות לפתוח את הרפואה המשלימה.

ניצן רוזנברג: אם משרד הבריאות איתנו על הקו כדאי לשאול אותם מה זה אומר רפואה משלימה כי זה דבר שלא מוגדר בשום מקום.

ניצן רוזנברג: מהפעמים הקודמות אנחנו יודעים שהיו עם זה שאלות.

יעקב אשר: לא, דווקא הפעם לא קיבלתי תלונות בעניין זה.

ניצן רוזנברג: רק עכשיו הם מציעים לפתוח את זה.

יעקב אשר: לא, לא רק עכשיו.

יעקב אשר: התקנה הזו פתוחה כבר בפועל מיום שישי, להזכירך.

אלי אבידר: יעקב, התקבלו תלונות בוועדה.

אלי אבידר: שלחו אליך מכתבים ואני קיבלתי עותקים מקוסמטיקאיות וכו'.

יעקב אשר: לא, זה הבקשות של תחומים נוספים.

אלי אבידר: אבל בתחום הרפואה המשלימה.

אלי אבידר: קוסמטיקאיות זה לא רק לשים אודם.

אלי אבידר: יש לך ציפורן חודרת, טיפולי עור, והרבה מאוד טיפולים שהם רפואיים לחלוטין.

מיכאל מלכיאלי: ציפורן חודרנית זה לא בתוך מערך הרפואה?

אלי אבידר: לא.

מיכאל מלכיאלי: הוא סובל, מסכן.

מיכאל מלכיאלי: האם תשאיר אותו כך?

אלי אבידר: לא.

ניצן רוזנברג: אני חושבת שכדאי לשמוע את התייחסות משרד הבריאות לזה.

ניצן רוזנברג: "(2) בפסקה (13) במקום "או בברית" יבוא "בטקס דתי לציון בר מצווה או בת מצווה, בברית או בטקס דתי דומה לאלה בדתות אחרות".

ניצן רוזנברג: " - שוב, זה העניין של האפשרות לצאת מהסגר לצורך בר מצווה, בת מצווה.

ניצן רוזנברג: "תיקון תקנה 7 בתקנה 7 לתקנות העיקריות, אחרי פסקה (5) יבוא: "5(א) מקום למתן טיפול רפואה משלימה; (5ב) מקום שמתקיימת בו פעילות או תוכנית להפגת בדידות לאזרחים ותיקים של המשרד לשוויון חברתי, רשות מקומית או מי מטעמם.

ניצן רוזנברג: " תקנה 7 היא התקנה שמאפשרת לפתוח את אותו מקום שבו מתקיימת הפעילות הזו.

ניצן רוזנברג: "תיקון תקנה 8א.

ניצן רוזנברג: בתקנה 8א לתקנות העיקריות, אחרי פסקה (1) יבוא: "(1א) מקום למתן טיפול רפואה משלימה כאמור בתקנה 7(5א) -

ניצן רוזנברג: (ב) בטיפול רפואה משלימה המתבצע תוך מגע בגוף המטופל -

ניצן רוזנברג: המפעיל של המקום יוודא כי בעת הטיפול בלקוח, יעטה המטפל מסכה ומגן פנים.

ניצן רוזנברג: " תיקון תקנה 30 בתקנה 30 לתקנות העיקריות – וזו התקנה שמדברת על הוראת השעה של המתווה המיוחד של התפילות של חג המולד.

ניצן רוזנברג: ברישה, אחרי "עד יום י' בטבת התשפ"א (25 בדצמבר 2020), בשעה שמונה, יבוא "ובתקופה שמיום כ"ב בטבת התשפ"א (6 בינואר 2021), בשעה חמש בערב, עד יום כ"ג בטבת התשפ"א (7 בינואר 2021), בשעה שמונה.

ניצן רוזנברג: בפסקה (2) ברישא, במקום "תפילה כאמור תתקיים" יבוא תפילה או טקס דתי כאמור יתקיימו";

משנה יבוא: "(ב) בתקופה האמורה בתקנת משנה (א), יראו כאילו בתקנה 2, בסופה נאמר:

משנה יבוא: אין פה בקשה להארכה של תוקף כל התקנות, ולכן כל מה שכתוב כאן מתלבש על התוקף הקיים של התקנות היום שזה עד ה-9 בינואר.

יעקב אשר: אוקיי.

יעקב אשר: משרד הבריאות, אם אפשר, תנו לנו הגדרה של רפואה משלימה, האם הדברים ברורים, ומה הם כוללים ומה הם לא כוללים וכו'.

נינא כהן קרן: אנחנו ניסינו להסביר את זה גם בעל פה בדיונים מספר פעמים, וגם בהצעה שלנו ניסינו להבהיר את זה קצת יותר.

נינא כהן קרן: זה לא פשוט לתת הגדרה חד משמעית.

נינא כהן קרן: ניסינו למצוא כמה פעמים הגדרה, אבל כיוון שבאמת מדובר בתחום שכולל מגוון רחב של טיפולים שאין לו שום הסדרה באף מקום, קשה להגדיר אותו.

נינא כהן קרן: מה שכן, כלל אצבע – זה באמת מתייחס לטיפולים שהם מענה משלים לבעיות בריאותיות.

נינא כהן קרן: יש כמובן טיפול רפואי ויש טיפולים שהם לא רפואיים אבל מטרתם היא כן לסייע בהקלת כאבים או בעיות בריאותיות.

נינא כהן קרן: אני מזכירה גם שיש את החריג, שהיה כבר קיים עוד לפני התיקון הזה המדבר על פעילות מודרכת לקידום ושימור תפקוד פיזי ורגשי של בעלי מוגבלויות, כמו למשל, רכיבה טיפולית וכד'.

יעקב אשר: שאלות?

יעקב אשר: אוקיי.

יעקב אשר: אם כך, אני מעלה להצבעה את אישור התקנות.

יעקב אשר: מי בעד? ירים את ידו.

אלי אבידר: רגע, על פי הנוסח המקורי?

אלי אבידר: או בלי החרגות, בלי כלום?

יעקב אשר: מי בעד נוסח התקנות שכרגע הוקרא

אלי אבידר: כן, אבל החרגת את הקוסמטיקאיות?

יעקב אשר: אני לא יכול להחריג פה.

יעקב אשר: אתה יודע מהי שיטת העבודה שלנו.

יעקב אשר: אנחנו מדברים על זה, מתקנים בפעם הבאה, כמו שהם תיקנו את הרפואה המשלימה.

יעקב אשר: יש שיטת יוליה ושאשא וכל אלה שלא הוכיחה את עצמה, ויש שיטת יעקב אשר ומלכיאלי ואלי אבידר שהוכיחה את עצמה.

יעקב אשר: אני כן חייב לומר לציבור שמי שעורר פה את נושא הרפואה המשלימה לאורך כל הדיונים בחודשים האחרונים היה אלי אבידר.

יעקב אשר: אתה עוררת את זה, אתה שמת על השולחן.

יעקב אשר: לכן, אני עובר להצבעה.

יעקב אשר: מי בעד?

יעקב אשר: ירים את ידו.

יעקב אשר: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות)(תיקון מס' 22), התשפ"א-2020, אושרו.

יעקב אשר: התקנות אושרו פה אחד.

יעקב אשר: תודה רבה.

אלי אבידר: לא באתי לקבל שום קרדיט - -

יעקב אשר: אבל לי מותר לתת לך.

אלי אבידר: - - אבל לגבי שאשא ויוליה – יוליה מלכה, אבל שאשא - אני לא יודע.

יעקב אשר: אתה ערני.

יעקב אשר: הישיבה נעולה.